ПОМАЦИТЕ СПОРЕД БЪЛГАРСКАТА 
ЕТНОДЕМОГРАФСКА СТАТИСТИКА 


Михаил Иванов! 


Целта на настоящото изследване е да се очертае как 
българската етнодемографска статистика е разглеждала идентичностите 
на българоезичните мюсюлмани (включително идентичността на помаците) 
през времето на своето съществуване. Представен е сравнителен анализ на 
наличните данни за тази специфична група. 

Констатирано е, че официална информация за помаците е налице само в 
публикациите за преброяванията през 1900, 1905, 1910, 1920 и частично през 
1926 г., макар че те са наблюдавани под названието българомохамедани, също 
така през 1956, 1992, 2001 и вероятно през 1934 г. Така става очевидно, че 
българската официална статистика игнорира съществуването на помаците 
за твърде дълъг период - от 1926 г. до сега. 

Сравнението на данните показва, ча в началото на ХХв. (до 1920 г.) гру- 
пата на говорещите български език мюсюлмани приблизително съвпада с гру- 
пата на помаците, особено в окръзите и околиите на Южна България, където 
тогава живеят повече от 90 % и от двете групи. Понастоящем обаче групата 
на българоезичните мюсюлмани се е разцепила според тяхното етническо са- 
моопределение в няколко подгрупи, главно помаци, българи и турци. 

Накрая е направена препоръката помаците да бъдат разглеждани от- 
делно и по адекватен начин при бъдещите преброявания, като съответните 
данни, отнасящи се до тях, бъдат публикувани официално. 


Ключови думи: етнодемография, преброявания, идентичност, българоезични 
мюсюлмани, помаци, българомохамедани 


Целта на настоящото изследване е да се очертае как българската етноде- 
мографска статистика е отразявала във времето идентичностите сред българо- 
езичните мюсюлмани (включително идентичността на помаците). Във връзка 
с това ще бъде направен сравнителен анализ на наличните данни за тази спе- 
цифична група, получени по време на преброяванията в България, като наред с 
другото се обърне специално внимание на използваната терминология и прила- 
ганите методики. 

През ХУШ и ХІХ в. някои изследователи установяват, че в Османската 
империя съществува специфично население, изповядващо исляма и говорещо 
български, за което е широко разпространено названието (и самоназванието) 


! Доц. д-р Михаил Иванов- Българска академия на науките 

Адрес за контакти: гуат а Фдотай.сот 
2 В контекста на цитираните публикации изложението ще се придържа към онези названия и 
термини, които са използвани от самите автори, като например: помаци, българо-мюсюлмани, 
българомохамедани, мохамедани, мухамедани, мюсюлмани, матерен език, ромънски език, еврей- 
ски език — шпаньолски, народност, вяра ит. н. 

„помаци“, Едно от първите сведения е на преминалия през 1706 г Средните Ро- 
допи французин Пол Люка, който пише, че селото Пашмакли (днешен Смолян) 
е обитавано само от „турци“, които „не знаят своя език“, а говорят „изопачен 
славянски, смесен с гръцки и български“ (Цветкова, 1975: 272). 

Според Стоян Райчевски за първи път в литературата споменава назва- 
нието „помаци“ през 1841 г. Васил Априлов: „Във Филипополската епархия, 
Румелия и част от Македония в селищата живеят българи, които изповядват 
мохамеданска вяра...Всички тези потурчени свои братя българите наричат по- 
маци...“ (Априлов, 1841: 87). За помаци говори и Раковски: „В България живее 
народ, под имянем помаци, кои говорят българский язык, а исповедат мохаме- 
довая вяра.“ (Раковски, 1857: 252-257). Друго сведение от това време е на Еужен 
Пужад, който описвайки населението на България, споменава за около 50 хи- 
ляди души, „познати под името помаци“, които са се отказали от вярата си и са 
приели исляма, но които говорят български и изпълняват тайно „християнски 
церемонии“ (Рощаде, 1856: 716). 

Помаците са трудна тема за българската етнодемографска статистика. По 
време на преброяванията и в статистическите публикации в продължение на 
нейната повече от 130-годишна история сме свидетели на три взаимно изключ- 
ващи се подхода: 

е Помаците, макар и мюсюлмани, са етнически българи и следователно 
те не трябва да бъдат наблюдавани самостоятелно. 

е Помаците са етнически българи, но представляват специфична група и 
затова трябва да бъдат наблюдавани самостоятелно. 

• Помаците образуват етнически обособена група, която трябва да бъде 
наблюдавана като такава. 

Проблемът добива съвременното си измерение, ако се приеме стандартът, 
според който по време на преброяванията отговорите на етнодемографските 
въпроси за етническа група, вероизповедание и майчин език трябва да се запи- 
шат точно така, както свободно са дадени от лицата, а след това тези отговори 
трябва да се обобщят и оповестят, без да се подменя волеизявлението на пре- 
брояваните. 

Не на последно място е и въпросът как да бъдат наричани - помаци, бълга- 
ромохамедани, българи мюсюлмани или по друг начин. * 


ДЕМОГРАФСКИ ИЗСЛЕДВАНИЯ 
НА ПОМАЦИТЕ В ОСМАНСКАТА ИМПЕРИЯ 


На османската демографска статистика през ХХ в. не 
се налага да преодолява такива трудности. В рамките на установената милет- 
структура на обществото се отчита само принадлежността към мюсюлманска- 


ЗВж. историческия обзор в Райчевски, 1998 и анализа в Георгиева, 1998. Въпросите, свързани с 
произхода на помаците, тук няма да бъдат обсъждани. За разпространението на исляма сред тях 
вж. концептуалното изложение в Желязкова, 1997 и критичния анализ на българската историче- 
ска книжнина в тази област в Алексиев, 1997. 

4 Анализ на названията, които се използват за обозначаване на българоезичните мюсюлмани в 
Родопите, се съдържа в Алексиев, 1997. 

та общност като цяло без да се държи сметка за народностната специфика (от- 
делно се дават понякога циганите мюсюлмани).? Така например в своето етно- 
демографско изследване на Македония Васил Кънчов се позовава на салнаме 
на Солунския вилает от 1890 г. (1307 г. според мюсюлманския календар), което 
дава данни за населението на вилаета през 1885 г., когато са правени общи пре- 
смятания за населението в Османската империя. Графите на тази официална 
статистика са „мухамедани“, „гърци“, „християни българи“ и „евреи“. Освен 
това той цитира и салнаме от 1895 г. (1313), в което графата „мюсюлмани“ 
обхваща всички турци, помаци, черкези и цигани мюсюлмани без да се дават 
количествени данни за всяка от тези групи. (Кънчов, 1900) 

Друга илюстрация на този подход, е организираното през 1805 г. от Ахмед 
Мидхат паша, в качеството му на валия, преброяване на населението в Дунав- 
ския вилает (Тафрова, 2010). Резултатите са публикувани в обобщен вид в 
русенския в. „Дунав“ (Дунав, 1874). Общият брой на населението във вилае- 
та се оказва 1 141 051 души. Групата на мюсюлманите е разбита на три: ста- 
ри жители - 392 369, преселници - 64 398 и мюсюлмански цигани - 25 031, 
или общо - 481 791. От текста на публикацията става ясно, че в така нарече- 
ните „преселници“ са включени татари, ногайци, черкези, хаджеми, арнаути, 
бошняци и кюрди, за които не се привеждат количествени данни. Вероятно в 
по-голямата си част това са преселници от Русия в резултат на войните между 
двете империи. Следователно може да се направи заключението, че помаците 
са включени в групата на старите мюсюлмани. Три години по-късно А. Мошин, 
използвайки резултатите от преброяването, публикува свои оценки за населе- 
нието в Дунавския вилает. Според него във вилаета има около 10 000 помаци, 
като останалите мюсюлмани са около 140 000 (става дума само за мъжко насе- 
ление), (Мошин, 1877). 

През 1874-75 г. се провежда поредното всеобщо преброяване. Резултатите 
са публикувани в османския официален годишник по вилаети (области), сан- 
джаци (окръзи) и каази (околии). Цялото мъжко население над 16-годишна 
възраст е на брой 13 679 648 души. (Тодоров и Косев, 1987) След преброява- 
нето руският вицеконсул в Пловдив Найден Геров съобщава в дипломатическо 
писмо от 4.12.1876 г. следните данни за състава на населението в Пловдивския 
санджак (мъже над 16 години): 

е мюсюлмани - 139 731, от които 127 260 турци и 12 471 цигани; 

е немюсюлмани - 208 292, от които българи православни - 196 393, бъл- 
гари католици — 3 642, гърци - 4 300, цигани православни - 1 421, арменци — 
477, евреи — 2 059. 

От даденото в писмото пояснение се вижда, че официалната османска ста- 
тистика по онова време не упоменава броя на помаците, като го включва в броя 
на мюсюлманите: 


> Началото на демографска статистика в империята се поставя през първата половина на ХІХ в. 
Първото всеобщо преброяване е през 1831 г. (Мантран, 1999). Данни за населението започват да 
се публикуват в официалните османски годишници („салнаме“). 

 Съобщеният брой на немюсюлманите е 659 253, от които българи 592 573, гърци 7 655, арме- 
нци 2 128, евреи 5 375, католици 3 556, немюсюлмански цигани 7 663 и разни други народности 
40 303. Приложен е и списък на редица други немюсюлмански групи без да се дават количестве- 
ни данни. 

„Мюсюлманското население на Филипополския санджак се състои от соб- 
ствено турци и така наречените помаци, т. е. българи мохамедани, говорещи 
български. Смята се, че помаците са до 20 000 души”, което представлява една 
седма част от цялото мюсюлманско население на санджака.“ (Геров, 1932: док. 
Хо 273). 

През ХІХ в. в Османската империя се провеждат етнодемографски изслед- 
вания и от редица независими автори. В преобладаващата си част те разглеждат 
помашкото население като принадлежащо към българската народност, но което 
има своя специфика и затова изисква специално изучаване. 

През 1842 г. чешкият славист Павел Йозеф Шафарик публикува изследване 
на славянските езици, в което прилага таблични разпределения на народите, 
които говорят славянски език. В една от таблиците - според наречието и по дър- 
жави (ро4]6 пагест а за 1уу) — са и българите (БиШагоууе) — общо 3 587 000 души, 
живеещи в Гурция (3 500 000), Русия (80 000) и Австрия (7 000). Друга таблица 
представя разпределението на народите според наречието и вероизповеданието 
(рофе пате а паботепѕімі). В нея за българите е дадено: гръко-православни 
3 287 000, католици 50 000 и мохамедани 250 000). Това еи първата оценка за 
броя на говорещите български език мюсюлмани в Османската империя. Трябва 
да се подчертае, че Шафарик припокрива езиковата и народностната идентич- 
ност - българите са народът, който говори български език. (Ѕаѓагік, 1842: 106- 
108) 

В навечерието на руско-турската война от 1877-78 г., руският дипломат 
Владимир Теплов анализира резултатите от преброяването през 1874-75 г. След 
като ги сравнява и с други източници (сведенията на руските консули, Българ- 
ската екзархия, Феликс Каниц, ген. Николай Обручев, Стефан Веркович и др.), 
той публикува през 1877 г. свои оценки за етнодемографската картина на ос- 
манските територии, населявани от българско население - вилаетите Дунав, 
Одрин, Солун и Монастир (България, Тракия и Македония, както той още на- 
рича тези територии). Теплов разглежда помаците, които изповядват исляма, 
като част от българския народ, както и павликяните (13 160), които са католици. 
Дадени са отделно две разпределения по народности - на мюсюлманското и 
на немюсюлманското население. Помаците на брой 300 000 души (4,6 %) са 
включени в групата на мюсюлманите като отделна народност: (Теплов, 1877: 
ХХГУ - ХХУ!) 

През 80-те години на ХІХ в. Стефан Веркович провежда топографско и 
етнодемографско изследване на Македония. Неговите резултати, публикувани 
през 1889 г., се основават както на собствените му наблюдения, така и на сведе- 
ния, които получава от местни жители. Понякога получената от него информа- 
ция от различни източници взаимно си противоречи. Такъв е случаят с Невро- 


7 Даденото в черен шрифт (6014) тук и навсякъде по-нататък в текста е от мене – М. И. 

$ Според Теплов в посочените вилаети живеят общо 6 542 277 души, от които 4 095 981 (62.6 %) 
българи, 975 584 (15 %) турци, 355 000 (5.4 %) гърци, 238 000 (3.6 %) албанци, 141 822 (2.1 %) 
арменци, 120 000 (1.8 %) цигани мюсюлмани, 10 762 (0.2 %) цигани немюсюлмани, 65 878 (1 
%) румънци, 43 000 (0.7 %) татари, 22 400 (0.3 Фо) куцовласи, 18 241 (0.2 %) евреи, 8 000 (0.1 %) 
мамини (евреи мюсюлмани) Немюсюлманите са 4 767 393 (72.9 %), а мюсюлманите - 1 774 884 
(27.1 %). 

копската кааза, за която Веркович разполага с две описания, които както той се 
изразява, „релефно се отличават в редакцията“ и той решава да ги остави без 
каквито и да било изменения. В едното от тях (на „гракиец помак от село Скре- 
батно“), помаците, за които се казва, че са мохамедани с български произход, 
са описани като отделна група. Дадени са чисто помашките и чисто християн- 
ските села, както и смесените, като например Сатофче, което се състои от „45 
християнски къщи“ и „80 помашки къщи“. В другото описание (на „македонец 
марвак от село Либяхово“), помаците, без да са споменати въобще, са включе- 
ни в групата на българите. Според самия Веркович помаците са родствени на 
българите („их родичи мусульманы-помаки“), както пише в уводния си текст. 
Той обобщава своите изследвания в таблици по каази и населени места, където 
наред с графите „българи“, „турци“ (или в някои таблици - „мохамедани-тур- 
ци“), „гърци“, „мохамедани-гърци“, „евреи“, „албанци“, „куцовласи“, „цигани“ 
е дадена и отделна графа – „мюсюлмани-помаци“ (или в някои таблици - „мо- 
хамедани-помаци“). Сумарно според данните на Веркович в Македония по това 
време има 39 535 помашки къщи, като броят на мъжете помаци е 144 051. По- 
специално в Неврокопската кааза има 3 434 помашки къщи и 11 655 мъже, ав 
Разложката кааза — 1601 помашки къщи и 5 770 мъже. (Веркович, 1889). 

Десетина години по-късно публикува етнодемографски данни за Македо- 
ния Васил Кънчов (Кънчов, 1900). Своите оценки за разпределението на насе- 
лението по народности той основава на броя на къщите. Този брой би могъл да 
се установи с относително по-голяма точност по данни на общините, а също 
така и по сведения на търговци, свещеници, учители, както и на частни лица. 
Кънчов предполага, че при турците на една къща съответстват 5 души жите- 
ли, при помаците и „арнаутите мухамедани“ — между 5 2 и 6 души (според 
населеното място), при циганите и евреите - между би 6 >, при българите - в 
градовете от 5 до 6 души ив селата - от 6 до 7 души на къща. Правейки срав- 
нителен анализ с предишни публикации, включително с официалните османски 
годишници и календари, както и със сведенията на „добри познавачи на всяка 
местност“ и на публични служители, той внася съответни доуточнения. Накрая 
съпоставя данните в своите окончателни таблици с оценките на други автори, 
включително с данните на Веркович, които смята за относително остарели и 
завишени. 

Кънчов отделя специално внимание в своето изследване на така нарече- 
ните от него „българи мухамедани“, определяйки ги като потурчени българи 
(„потурняци“). Отбелязва, че тяхното преобладаващо название е помаци - в Ро- 
допите (където е тяхната най-многочислена група), в Княжество България и 
на други места, но се срещат и други по-малко разпространени названия, като 
например торбеши (в Шар планина), аповци (в Кичево) и други. В таблиците, 
които прилага, населението е разпределено в следните графи: българи (с две 
подграфи - християни и мухамедани), турци, черкези, гърци (християни и му- 
хамедани), арнаути (християни и мухамедани), власи, евреи, цигани и разни. 

Според пресмятанията на Кънчов българите мухамедани в Македония 
са 146 803, а ако се добавят и помашките села Доспат и Барутин (с общо около 
2 000 жители), броят им става 148 803. По-специално в каазата Неврокоп пома- 
ците са 26 972 души, в Разлог - 8 870, в Петрич - 865, в Мелник - 700 и в Горна 
Джумая — 3 900. Оценките му наистина значително се различават от тези на 

Веркович, който както видяхме по-горе, дава за броя само на мъжете помаци в 
Македония общо 144 051 души. 

В навечерието на Балканските войни Любомир Милетич изучава обстойно 
населението в Одринския вилает на Османската империя, който по това време 
включва: почти цялата европейска територия на днешна Турция (без малка част 
от тогавашния Истанбулски вилает), южните склонове на Родопите и Запад- 
на Тракия в днешна Гърция, част от Централните Родопи, Източните Родопи, 
малка част от Тракийската низина и Северна Странджа в днешна България. 
Оценките му се основават на сравнителен анализ на авторови изследвания (Т. 
Карайовев, Стою Н. Шишков), екзархийски и общински източници, както и на 
сведения от самото население. Милетич събира числени данни както за броя 
на жителите, така и за броя на къщите (на семействата). При сравняването на 
числата той предполага, че на едно семейство (на една къща) съответстват 5 
души (подход, подобен на този, който както видяхме по-горе, е използван от 
Васил Кънчов). И Милетич отделя специално внимание на „помаците“, както 
той ги нарича, които разглежда като „български елемент“, причислявайки ги 
към българите. 

Отбелязвайки, че в Османската империя няма точна етнодемографска ста- 
тистика, Милетич приема, че населението на Одринския вилает към 1912 г. е 
около 1 000 000 души, от които турците са не повече от 400 000 души, а гърците 
са до 200 000. Той прави описание на разпределението на българите по каази и 
населени места, като прави уговорката, че сравнително най-несигурни са чис- 
лата за помашкото население. Според данните, дадени от него в приложение, 
българите във вилаета са общо 299 826 души", от които 116 190 души са пома- 
ци. Интересно е какъв е, според Милетич, броят на помаците в родопските ка- 
ази, които след Първата световна война остават в границите на България, както 
и техният дял от българското население в тези каази: 

е Ахър челеби (Смолянско) – 26 485 помаци (64,2 % от посочения от Ми- 
летич общ брой на българите - 41 200 души), Даръдере (Златоград) - 10 990 
(96,6 % от 17 590), 

Дьовлен (Девин) – 26 810 (100 90), Кърджали - 3 755 (96,5 Фо от 3 890), 
Егридере (Ардино) - 20 000 (95 Фо от 21 050) или общо 94 400; в тези данни 
турците и циганите (последните са много малко на брой) не са взети предвид. 

Наред с тях 11 985 помаци живеят в селища, които са се намирали на те- 
риторията на днешна европейска Турция, а 10 165 помаци - на територията на 
днешна Гърция. 


° Своите данни, които се отнасят към 1912 г., т. е. преди Първата балканска война, Милетич пуб- 
ликува през 1918 г. в своята книга „Разорението на тракийските българи през 1913 година“ (Ми- 
летич, 1918). 

0 При Милетич има различие между данните, които той дава обобщено (стр. 291) и данните, 
които се получават при сумиране на числата, представени в подробна таблица по каази. Прякото 
сумиране дава 156 406 екзархисти, а не както пише Милетич - 176 554, 25 530 патриархисти, а 
не 24 970, 1700 униати, 116 190 помаци, а не - 95 502 или общо 299 826 българи, а не 298 726. 

ПОМАЦИТЕ В ИЗТОЧНА РУМЕЛИЯ 


След учредяването на автономната област Източна Руме- 
лия, в нея се предприема през май 1880 г. събиране и обобщаване по админи- 
стративен път на данни за броя на населението по народност. Публикуваните 
резултати са представени в таблици по департаменти, околии и населени места. 
Резултатите не обхващат 14 села от околията Рупчос (Грехотня, Гьоврен, Мугла, 
Триград, Кюстенджик, Беден, Михалково, Балабан, Чуруково, Осиково, Петвар, 
Лясково, Бреза и Настан) и 4 села от околията Пещера (Дьовлен, Кара-Булак, 
Наиплий и Селча), отказали да се присъединят към областта. Графите по на- 
родности са: българи, турци, гърци, цигани, арменци, евреи, българи бежанци и 
гърци бежанци. В забележки е даден броят по населени места на „българо-като- 
лиците“ (като част от българите) и „българо-мюсюлманите“ (като част от тур- 
ците). Така вероятно е постигнат противоречив компромис между стремежа на 
областната администрация да се подчертае българският характер на помаците 
(те са наречени българо-мюсюлмани) и традицията на османската официална 
статистика те да не бъдат отделяни от турците в общата група на мюсюлманите. 
Сумарно за областта данните са: общо - 815 951 души, в това число българи 
573 560 (70,3 Фо), турци 174 700 (21,4 %), от които българо-мюсюлмани 16 237 
(2.0 % от цялото население), гърци - 42 659 (5,2 %), цигани - 19 549 (2,4 %), 
евреи - 4 177 (0.5 Фо), арменци - 1306 (0,2 %). Най-голяма е концентрацията на 
българо-мюсюлмани: 

е в околията Рупчос, разположена в северните склонове на Родопите — 
между Ахър-Челеби (днешно Смолянско) и Станимака (Асеновград), с админи- 
стративно средище Чепеларе и най-голямо селище по това време Широка лъка 
— там те са на брой 9 753, като е отбелязано в забележка към таблицата за околи- 
ята: „Всички жители, забележени в стълпът ,,Турци“ са българо-мюсюлмани.“; 

е в околията Пещера - там те са на брой 5 462, населяващи изцяло селата 
Форцово, Дорково, Баня, Костандово, Ракитово, Осеново, Лъджене и Корово. 
(Източна Румелия, 1880.) 

Събиране на сведения за броя на населението в Княжество България се 
провежда по административен път от руската администрация през 1879 г. Това 
става с много недостатъци. Подробностите остават необнародвани, но са за- 
пазени в руските архиви. Общият резултат за населението в Княжеството е 
1714 000 души. (Чолаков, 1935 и Аркадиев, 1992 6).! 

По време на преброяването в Източна Румелия през 1885 г. и първите три 
преброявания в Княжество България - през 1881, 1888 и 1893 г. (както и при 
преброяването през 1885 г. в Източна Румелия) не е наблюдаван показателят 
„народност“, а показателите „вяра“ и „матерен език“ са наблюдавани поотделно 
без да бъдат комбинирани. Гова прави невъзможно да се дадат данни за помаш- 
кото население и неговото географско разпределение. Някои автори, стремейки 
се да запълнят породената от преброяванията празнина, провеждат проучвания, 
като предлагат свои оценки за броя на помаците. 


И Този брой е близък до броя, който е констатиран по случай изборите за народни представители 
за Учредителното народно събрание през 1878—1879 г., а именно 1 754 198 души. (Попов, 1916: 3) 

ПОМАЦИТЕ В КНЯЖЕСТВО БЪЛГАРИЯ 
(ОТ 1908 г. - ЦАРСТВО БЪЛГАРИЯ) 


Кирил Попов, анализирайки резултатите от преброяване- 
то към 1 януари 1881 г, прави опит да оцени приблизително населението по 
народности общо за Княжеството и Източна Румелия. Приемайки, че помаците 
са част от българите, той смята, че техният брой по това време е около 20 000 
души (Попов, 1916: 20).12 

През 1899 г. Любомир Милетич публикува изследване на помаците в Севе- 
розападна България, за които привежда аргументи, че са потурчени в миналото 
българи. Той ги нарича „ловчански помаци“, не заради географското им место- 
положение (повечето от тях не живеят в непосредствена близост до Ловеч), а 
защото говорът им принадлежи към източното българско наречие „и то от типа 
на Ловчанското“, дори и когато живеят на запад от я-товата граница. Сравня- 
вайки, както това прави преди него Михаил Сарафов, броя на мюсюлманите, 
броя на християните и броя на тези, които казват, че говорят българския език 
„като матерен“ в Ловчански, Плевенски и Врачански окръг, Милетич се опитва 
да извлече от преброяванията през 1881, 1888 и 1893 г., макар и косвено, броят 
на „нехристияните“, които говорят български език, предполагайки, че помаците 
са по-голямата част от тях. В същото време той си дава сметка, че групата на 
говорещите български език мюсюлмани не съвпада напълно с групата на пома- 
ците и следователно получените по този начин числа не могат да бъдат съвсем 
точни, „защото, както пише той, мнозина помаци ще да са вписали турския език 
като матерен, а при туй не малко от българските сир. християнските цигани ще 
да са минали за помаци“. В последна сметка той съпоставя своите изчисления с 
познанията си за помашките села в региона и в резултат получава окончателни- 
те си оценки. Според изготвената от Милетич таблица към 1893 г. в Тетевенска 
околия има 2 155 помаци, в Луковитска - 1040, в Плевенска - 39, в Белослатин- 
ска – 3012 или общо за четирите околии - 6 246. Констатирайки, че след 1893 
г. сред помаците от региона протичат интензивни миграционни процеси, той 
изразява недоволството си, че във всички дотогавашни преброявания нито вед- 
нъж те не са преброени „под специална рубрика като помаци“ и препоръчва: 

„Не мога да не изкажа желание, щото при идещото преброяване да би се 
обърнало по-специално внимание върху помаците както от северна, тъй и от 
южна България, та дано да се запишат по-точно напр. под особна рубрика „по- 
маци“.“ (Милетич, 1899) 

Тази препоръка е възприета при следващите четири преброявания - през 
1900, 1905, 1910 и 1920 година, които се провеждат при сходна методика, оси- 
гуряваща сравнимост на резултатите. 

В навечерието на ХХ в. българската статистика преживява подем. Върху 
нейното развитие оказват силно влияние препоръките на Осмия международен 
статистически конгрес, проведен през 1872 г. в Петербург. Така например, въз- 


2 Според приблизителните оценки на Попов през 1980 г. общо на територията на Княжество 
България и Източна Румелия живеят 1 940 000 българи (от които 20 000 помаци) - 68.8 %, 650 000 
турци (23.1 %), 18 000 татари (0.6 %), 12 000 гагаузи (0.4 %), 62 000 (2.2 %) гърци, 20 000 евреи 
(0.7 Фо), 5 500 арменци (0.2 90), 49 000 ромъни (1.7 %), 62 000 (2.2 %) цигани или всичко 2 818 500 
души. 

приема се идеята да се наблюдава народността, като се отчита личното мнение 
на анкетирания по време на преброяването. Включването на показателя „на- 
родност“ става още при преброяването през 1900 г., като България е една от 
първите държави, които правят това. (Аркадиев, 1992а) 

През 1897 г. Народното събрание приема Закон за Дирекцията на статисти- 
ката на Българското Княжество и Закон за общото преброяване на населението, 
сградите и домашния добитък (Утвърден с Указ Хо 134 от 15 декемврий 1897 г. 
Вж. Общи резултати, 1910.) 

Според Чл. 12 от Закона за преброяването всеки е длъжен да каже исти- 
ната за всичко, за което бъде попитан по преброяването, като или сам вписва 
или дава на преброителя точни и верни отговори на всички въпроси, които се 
задават в преброителните карти. Чл. 13 предвижда за всеки, който би се опитал 
да избегне от преброяването или би дал неверни сведения, или би попречил на 
преброяването, да бъде наказан с глоба до 100 лева или със затвор до 15 дни, 
като освен това бъде осъден да заплати разноските на повторното преброяване. 

С преброяването през 1900 г. се въвежда практиката получената информа- 
ция да се съобщава в две публикации: Едната, съдържа общите резултати от 
преброяването – за цялата държава, по окръзи и околии. Другата, запознава чи- 
тателя с детайлизирана информация по окръзи, околии и населени места, като е 
разпределена в книги за всеки окръг по отделно. 3 

Във втората публикация (Резултати, 1900) е включена, в духа на препоръ- 
ката на Милетич, отделна рубрика за помаците. В краткия уводен текст се пояс- 
нява, че е въведена таблица, в която се комбинират разпределенията по матерен 
език и народност“, за да се „схване присъствието на разните етнографически 
елементи в българското население“. Добавя се, че „помаците, които ако и да 
спадат по матерен език и народност към българите, показани са отделно, за да 
може да се знае по-точно техният брой и местожителство“. 

Оформянето на графата „български език“ е показано на фиг. 1. 


| Български език 
Българи 


[мъже [жени |всичко| Помаци | 
| | | | мъже| жени |всичко| 


Фигура 1. Оформяне на графата „български език“ 


3 Според първата публикация през 1900 г. (Общи резултати, 1900) населението в Княжеството 
е 3 744 283, от които българи по народност - 2 888 219 (77,1 Фо), с български матерен език — 
2 887 860 (77,1 %), мохамедани - 643 300 (17,2 %). 

14 В тази таблица са включени: български език (българи, включително помаци), руси, сърби, дру- 
ги славянски езици (други славяни), турски (турци, гагаузи), татари, гръцки (гърци, каракача- 
ни), албанци, цигани, еврейски език - шпаньолски (евреи), арменци, ромънски език (ромъни, 
цинцари), немски, французски, италиански, други неславянски езици, непоказана народност или 
матерен език. 

Наред с това, в публикацията за общите резултати от преброяването през 
1900 г. е дадено двумерно разпределение на населението по вероизповедание и 
матерен език. От него ние можем да извлечем географското разпределение по 
окръзи и околии на мохамеданите, чиито матерен език е българският език и да 
го сравним със съответното географско разпределение на помаците. Това е на- 
правено в табл. 1. както за преброяването през 1900 г., така и за преброяванията 
през 1905, 1910 и 1920 г. 

Според преброяването от 1900 г. общият брой на помаците е 20 638 (0,55 % 
от цялото население и 3,22 % от мохамеданите), а мохамеданите с български 
матерен език са 20 726 души (0,55 % от цялото население и 3,22 % от мо- 
хамеданите). Както се вижда, общият брой на двете групи през 1900 г. почти 
съвпада. От табл. 1 се вижда, че той почти или напълно съвпада и по околии и 
окръзи. 

С публикациите на резултатите от следващите две преброявания (през 
1905 г. и 1910 г.) се въвежда практиката да се дава подробно изложение на из- 
ползваната методика, включително анкетната карта и обясненията към нея. 
Нека да разгледаме някои елементи на етнодемографската понятийна система, 
така както е разработена от Главната дирекция на статистиката в съответните 
методически раздели. (Общи резултати, 1905; Общи резултати, 1910) 

На първо място, нека да отбележим ясното разграничение, което се прави 
между „етнографическата народност“ (пайопа 6 еШшпоогаршаче, в по-късни 
публикации се използва папопаШв еШштшдие) или просто „народност“ от една 
страна, иот друга, „политическата народност“, или „политическата национал- 
ност“ (папопаше роПпидие), т. е. поданството (5щеНоп). 

Народността (етнографическата народност) е определена според концеп- 
цията на примордиализма, която се основава на произхода - всяко лице трябва 
да посочи „към коя народност принадлежи по произхождение, по рождение“. В 
обяснителните бележки за написване на отговорите в личната анкетна карта при 
преброяването през 1910 г. е пояснено как да се отговори на въпроса за народност: 

„На тоя въпрос ще се отговаря, като се покаже от каква народност е лице- 
то по рождение, по произхождение (българин, турчин, евреин, грък, циганин, 
помак, цинцарин, гагузин и пр.). Не трябва да смесвате тоя въпрос с въпроса 
за поданството: напр., ако сте австрийски поданик, не пишете, че сте австриец, 
а покажете точно народността си: чех, немец, словак, поляк, словинец и пр.“ 

В подхода към групата на помаците е налице известна двойственост, защо- 
то в самата лична анкетна карта от 1910 г., за разлика от обяснителните бележ- 
ки, те не фигурират в примерния списък от народности. Въпросът в картата е: 
„Какъв сте по народност? (българин, турчин, циганин, евреин, цинцарин, кара- 
качанин или друг, какъв?) 

Що се отнася до поданството, то се отнася до принадлежност към дадена 
държава. Съответният въпрос в анкетната карта е: „Чий поданик сте? (българ- 
ски, турски или друг, какъв?)“ 

Специално внимание се отделя и на специфичния етнодемографски тер- 
мин „матерен език“. В обяснителните бележки към личната карта при преброя- 
ването от 1905 г. се дава следното определение: 

„Матерен език според настоящите обяснителни бележки се счита оня език, 
който лицето обикновено и предпочтително говори от детинството си.“ 

При преброяването от 1910 г. определението е доразвито: 

„Под матерен език в случая ще се разбира езикът, който лицето е научило в 
детинството си, в семейството, в училището и на който мисли и говори обикно- 
вено и най-лесно. За най-малките деца ще се показва езикът, който се смята за 
матерен и на който се говори обикновено в домакинството.“ 

С това разбиране за съдържанието на термина „матерен език“ българската 
статистика в началото на ХХ в. кореспондира с утвърдените след Втората све- 
товна война определения на този етнодемографски показател. За сравнение ще 
посочим две такива определения: 

„Майчин или роден език (тоег ог уегпасшаг Іапорџаое) е езикът, който 
едно лице усвоява в ранните си години и който обикновено става негов естест- 
вен инструмент за мислене и общуване.“ (17ЧЕЅСО, 1953) 

„Майчиният език (Ше поШег 1юпгие) се дефинира като езикът, който е 
обикновено говорен в дома на индивида в неговото или нейното ранно дет- 
ство.“ (Опйеа Хапопв, 1980) 

При обнародването на резултатите от преброяването през 1905 г. се внасят 
известни промени, относно представянето на етнодемографските показатели в 
сравнение с 1900 г. В публикацията за общите резултати се запазва комбинира- 
ната таблица за разпределението на населението по матерен език и вероизпо- 
ведание. (Общи резултати, 1905).12 Същевременно в публикацията по окръзи, 
околии и населени места (Резултати, 1905) народността е комбинирана в обща 
таблица с месторождението, а не с матерния език. Като се изхожда от презумп- 
цията, че между народността и матерния език има до голяма степен припокри- 
ване, там, където се наблюдават различия между тези два показателя, те са да- 
дени в забележки. Накрая броят на помаците по окръзи, околии и населени 
места е даден в подграфа на графата „българи“, като отново се пояснява, че те, 
ако и да спадат по матерен език и народност към българите, са дадени отделно. 

През 1905 г. броят на помаците бележи лек спад в сравнение с предишното 
преброяване ие 19 360 (0,48 % от цялото население и 3,21 % от мохамедани- 
те), докато броят на мохамеданите с български матерен език расте - те са 23 734 
души (0,59 % от цялото население и 3,93 % от мохамеданите). 

Едно възможно обяснение на очерталата се през 1905 г. разлика между броя 
на помаците и броя на говорещите български език мюсюлмани е дадено от Лю- 
бомир Милетич (вж. по-горе), който предупреждава, че част от циганите могат 
да декларират за свой матерен език българския. Действително, от анкетираните 
по време на преброяването са заявили, че техният матерен език е циганския, 
само 67 3961 души В същото време деклариралите, че са цигани са 99 004, като 
на част от тях матерният език е българският. За да се направи окончателно за- 
ключение обаче е нужно да се знае още колко от българоговорещите цигани са 
се определили като мохамедани, за което не е публикувана информация. 


15 Общо населението в Княжеството през 1905 г.е 4 035 575 души, на българите (заедно с помаци- 
те) – 3 203 810 (79,4 %), на тези с български матерен език- 3 210 502 (79,6 %), а на мохамеданите 
- 603 867 (15,0 %). 

16 Така например уговорено е под линия, че гагаузите и цинцарите говорят едните турски, а вто- 
рите ромънски, освен ако в специална забележка не е посочено друго. Специално внимание е 
отделено и на циганите, като в края на книгата за даден окръг е приложена таблица на циганите, 
които са посочили език, различен от циганския (български, турски, ромънски или сръбски). 

Моделът за представяне на етнодемографските данни за 1905 г. се запазва 
в общи линии и в публикациите за преброяването през 1910 г.” 

Броят на помаците сега е 20 332 (0,47 % от цялото население и 3,38 % 
от мохамеданите), а на мохамеданите с български матерен език - 27 008 (0,62 
% от цялото население и 4,49 % от мохамеданите). (Резултати, 1910; Общи 
резултати, 1910.) 

Методически интерес представляват таблиците за разпределението на на- 
селението по народност, които се публикуват периодично в Статистическия го- 
дишник, който Главната дирекция на статистиката започва да издава от 1910 г. 
Тъй като текстът е двуезичен (на български и френски), може да се проследи 
преводът на френски на „народност“ в названието на съответната графа по го- 
дини на издаване на годишника - до 1914 г. - пайопа 6 еШшпоргаршаче, през 
1915 — папопаШев, след това до 1936 г. – папопаше еточе. Всички таблици са 
съставени еднотипно, като народностите са разделени на две групи - славяни 
и неславяни. Данните са общо за държавата, като от 1915 г. за сравнимост се 
дават резултатите от последните три преброявания. В тези таблици се дават да- 
нните от преброяванията за помаците (с това название до 1931 г. – вж. по-долу), 
като те са включени като народност в групата на славяните. (Статистически 
годишник, 1910 — 1937). Има неголеми различия между числата за помаците в 
Годишника и тези в официалните публикации. Вероятно това се дължи на пос- 
ледващи доуточнявания. Нека да приведем за пълнота и данните за помаците от 
разгледаните до тук преброявания, така както са в Статистическия годишник: 
1900 - 20 637 (0,55 Фо), 1905 - 19 373 (0,48 Фо), 1910 -21 143 (0,49 %). 

Преброяването през 1920 г. отразява промените, установени с Ньойския 
договор. Броят на окръзите е увеличен с три - Мъстанли, Пашмакли и Пе- 
трич, които са населени с многочислено помашко население." В методиката за 
наблюдаване и представяне на етнодемографските показатели не са настъпили 
съществени промени. Новото е, че вече няма (под)графа помаци, като техният 
брой за всяко населено място е даден в забележка под линия (Резултати, 1920). 

Броят на помаците е нараснал значително - 87 729 души (1,81 “о от цялото 
население и 12,70 % от мохамеданите) и съответно - броят на мохамеданите 
декларирали, че техният матерен език е българският - 93 953 (1,94 % от цялото 
население и 13,60 % от мохамеданите). Според Годишника броят на помаци- 
те е 88 329 (1,82 %). 

В същото време значително е намалял броят на помаците, които преди вой- 
ните са живели в родопските каази на Одринския вилает - Ахър Челеби, Даръ- 
дере, Дьовлен, Кърджали (Кошу кавак) и Егридире и върху чиято присъединена 
територия след Първата световна война са разположени окръзите Мъстанли и 
Пашмакли и околията Кърджали - от 94 040 според оценките на Милетич през 
1912 г. (вж. по-горе) на 51 811 според преброяването от 1920 г. (намалението 


1 Населението през 1910 г. (вече на Царство България) е общо 4 337 513 души, българите (заедно 
с помаците) са- 3 518 756 (81,1 %) , говорещите българския като матерен език — 3 523 151 (81,2 
%), мохамеданите - 602 078 (13,9 %). (Общи резултати, 1910). 

18 През 1920 г. (след войните) населението в Царството е 4 846 971, българите (заедно с помаците) 
-4 036 056 (83,3 Фо), говорещите български матерен език - 4 041 276 (83,4 %), а мохамеданите — 
690 734 (14,3 %) (Общи резултати, 1920). 

ес 44,9 %).'? За приблизително същия период е намалял с 39,9 % и броят на 
помаците в съседния Пловдивски окръг (от 16 860 през 1910 г. на 10140 през 
1920 г. – вж. табл. 1.) 

От табл. 1. се вижда, че през 1920 г. в окръзите на Южна България бро- 
ят на помаците и на българоезичните мюсюлмани почти съвпада, като общо 
за Южна България са преброени 83 852 помаци (95,6 %) и 84 818 бълга- 
роезични мюсюлмани (90,3 %). Разликата между двете групи се откроява за 
окръзите Враца, Плевен и София, където е по-забележимо присъствието на 
циганско население. 

По-сериозно се променя начинът на обнародване на резултатите при пре- 
брояването, проведено на 31 декември 1926 г. Публикувани са (през 1931 г.) 
само общите резултати - за Царството, по окръзи (окръзите са се увеличили с 
един - окръг Хасково) и околии (Общи резултати, 1926).20 

Няма обаче публикация, която да представя резултати по населени места. 
При предишните преброявания именно в такава публикация се дават данните за 
помашкото население както общо за цялата страна, така и неговото разпределе- 
ние по териториално-административни единици. Този път съответна информа- 
ция за помаците не е официално публикувана. 

Оставена е комбинираната таблица, която дава двумерното разпределение 
на населението по матерен език и вероизповедание - общо за Царството, по 
окръзи и околии - тя съдържа съответното разпределение на мохамеданите, чи- 
ито матерен език е българският (вж. табл. 1.). Техният общ брой през 1926 г. е 
113 064 (2,06 % от цялото население и 14,32 % от мохамеданите). 

В същото време броят на помаците е бил наблюдаван, което се разбира от 
Статистическия годишник. Според Годишника общо за Царството през 1926 г. 
те са били 102 351 (1, 87 % от цялото население и 12,97 % от мохамеданите). 
Във фонда на Министерството на външните работи (МВнР), намиращ се в Цен- 
тралния държавен архив, е съхранена и една таблица от това преброяване, която 
дава разпределението на помаците по населени места, в които те са над 10 Ф0.?! 
Ще приведем от тази таблица данните за онези окръзи на Южна България, в 
които концентрацията на помаците е относително по-голяма. За сравнение в 
скоби е даден броят на мохамеданите с български матерен език в същите окръзи 
и съответните околии (вж. табл. 1.): 

е окръг Мъстанли - общо 19 772 п. (19 837), по околии: Егри-дере - 14 522 п. 
(14 522), Кошу-кавак - 4 417 п. (4 418), Мъстанли - 710 п. (710), Орта-кьой 
— 123 п. (123); в таблицата на МВнР не е включена околията Кърджали с 64 
българоезични мюсюлмани (не се знае колко са помаците в нея); 

е окръг Пашмакли - общо 35 597 п. (40 961), по околии: Даръ-дере - 10 656 п. 
(13 229), Дьовлен - 10 019 п. (11 145), Пашмакли - 14 922 п. (16 587); 


 Сравнението, разбира се, е приблизително поради оценъчния характер на данните на Милетич, 
както и поради вероятно не пълното припокриване на границите на съответните административ- 
ни единици преди и след войните. 

20 Общият брой на населението през 1926 г. е 5 478 741, българите са 4 557 706 (83,2 %), тези, 
които са с български матерен език – 4 585 620 (83,7 Фо), а мохамеданите - 789 296 (14,4 %). 

21 ЦДА, ф. 176к, оп. 6, а. е. 1952, л. 239. Благодаря на Георги Зеленгора, който ми предостави 
копие от този документ. 

е окръг Петрич - общо 25 171 п. (25 578), по околии: Горна Джумая - 911 п. 
(1039), Неврокоп - 16 193 п. (16 252), Разлог - 8 067 п. (8 255); в таблицата 
не са включени околиите Мелник, Петрич и Свети Врач с общо 32 българо- 
езични мюсюлмани; 

е окръг Пловдив - общо 12 111 п. (12 407), по околии: Пещера - 7 404 п. (7 432), 
Пловдив (селска?) - 180 п. (187), Станимака - 4 527 п. (4 602); в таблицата на 
МВНР не са включени околиите Карлово, Пазарджик и Пловдив (градска?) с 
общо 186 българоезични мюсюлмани. 

Както се вижда, в тези окръзи по това време живеят най-малко 92 651 пома- 
ци, което прави 90,5 Фо от цялото помашко население в страната. Приведените 
данни показват, че в три от цитираните окръзи се запазва тенденцията броят на 
помаците приблизително да съвпада с броя на българоезичните мюсюлмани. 
Изключение прави окръг Пашмакли, където през 1926 г. повече от 5 хиляди 
говорещи български език мюсюлмани вече не се самоопределят като помаци. 

При преброяването от 1926 г. са настъпили и методически промени по от- 
ношение съдържанието на етнодемографските показатели. Въпросът за народ- 
ност в личната карта е модифициран. Сега той гласи: „да. Народност. Какъв 
сте по народност, по произход, по раса? (българин, турчин, циганин, евреин, 
грък, каракачанин, ромънец, цинцарин, гагаузин, чех, хърватин или друг, ка- 
къв?) Така формулиран, въпросът внася известна неяснота по отношение на 
съдържанието на използваните термини. Може да се попита дали в този кон- 
текст термините народност и раса са използвани като равнозначни или като 
взаимно допълващи се? В обяснителните бележки се пояснява, че става дума за 
„етнографическа народност, въз основа на езика и расата, т. е. какво е лицето 
по рождение, по произход“. Това обяснение съдържа известно противоречие, 
защото езикът не е абсолютно устойчив и еднозначно дефинитивен етномаркер 
(езиковата и народностната идентичност не винаги се припокриват напълно, 
както се вижда и от самите преброявания), докато в същото време принадлеж- 
ността към дадена група по произход има устойчив характер, по правило неза- 
висещ от индивида. 

Нека да добавим, че за разлика от предишните две преброявания през 1910 
и 1920 г., в примерния списък от народности в обяснителните бележки към въ- 
проса за народност вече не фигурира названието „помак“.?? 

Двусмислие се появява и във въпроса за езика. Той е формулиран в личната 
карта по следния начин: „9. Роден (говорим, матерен) език. Кой е езикът, на кой- 
то обикновено говорите дома си? (български или друг, какъв?) Между говорим 
език от една страна и роден или матерен език от друга има очевидна разлика. 
Въпросът, който е адресиран пряко към анкетирания, съответства по-скоро на 
„говорим език“. Говореният у дома език може да не съвпада с матерния (род- 
ния език), така както той е определен в обяснителните бележки към личната 
карта при преброяването през 1910 г. С днешна дата въпросът в личната карта 
от 1926 г. съответства на понятието „обичаен език“ (изпа Іапоџаое), зададено в 
споменатите по-горе „Принципи и препоръки за преброявания на населението 
и жилищата“, издадени от ООН през 1980 г.: 


2 Списъкът е: българин, турчин, циганин, евреин, грък, каракачанин, ромънец, цинцарин, гагау- 
зин, сърбин, хърватин, словенец, чех, немец, поляк, русин, французин, италианец и пр. 

„Обичаният език се дефинира като езикът, който е обикновено говорен, или 
най-често говорен от индивида в неговия или нейния дом.“ (Опйед Майопѕ, 1980) 

Що се отнася до обяснителните бележки към личната карта, в тях се въз- 
произвежда старото определение за матерен език и въобще не се говори за 
„говорим език“: „Отговорът трябва да показва езика, който лицето признава 
за роден или матерен, т. е. езикът, който е научило да говори в детството си, в 
семейството, в къщи и на който то мисли и говори обикновено и най-лесно.“ 

Може да се предположи, че противоречивостта на използваните през 1926 
г. термини отразява тенденция за преход от „матерен език“ към „говорим език“. 
Използваната през преброяването през 1934 г. методика потвърждава, както ще 
видим, това предположение. Все пак през 1926 г. в съответните таблици остава 
терминът „матерен език“. 

Както беше казано, методиката, която се използва при преброяванията през 
1900, 1905, 1910 и 1920 г. по отношение на наблюдаваните етнодемографски 
показатели, е сходна и дава възможност за сравнително проследяване във вре- 
мето на наблюдаваните данни за състава и разпределението по териториално- 
административни единици на помаците и на мохамеданите, чиито матерен език 
е българският. Данните по окръзи и околии за посочените четири преброявания 
са дадени в сравнителната табл. 1. Към таблицата е добавена и графа за съот- 
ветното разпределение на мохамеданите с български матерен език през 1926 г. 

При запознаването с таблицата трябва да се имат предвид извършващи- 
те се промени в териториално-административното деление. В резултат на тези 
промени преброяването през 1920 г. се провежда и на територията на три нови 
окръга - Мъстанли, Пашмакли и Петрич. Преброяването през 1926 г. се про- 
вежда при създаден нов окръг - Хасковски, което е съчетано с известно пре- 
групиране на околиите на окръзите Стара Загора, Хасково и Мъстанли - тези 
околии, които са извадени от състава на даден окръг и прехвърлени в друг, са 
изписани в таблицата с курсив. Дадени са годините на преброяванията, в които 
са включени новите окръзи, както и годините, в които преброяванията в дадени 
околии се провеждат в състава на нов окръг. 

За улеснение при четенето в Приложение са показани съответствията меж- 
ду използваните в таблицата стари названия на окръжни и околийски центрове 
и техните съвременни имена. По-голямата част от тези селища получават нови- 
те си имена през 1934 г. 

Промените, направени през 1926 г., са в унисон с терминологичните про- 
мени, които настъпват в таблицата за народност в Статистическия годишник 
през 30-те години. Както вече беше казано, до 1931 г. използваният термин в из- 
данията на Годишника е „помаци“ В изданията от 1932, 1933 и 1934 г. настъпва 
модификация - „българи-мохамедани (помаци)“, а в изданията от 1935 и 1936 г. 
съответният термин е „българи-мохамедани“. 

Докато през 1926 г. можем да говорим само за проявили се известни нови 
тенденции в етнодемографската статистика, то в средата на 30-те години става 
ясно, че протича цялостен процес, който се задълбочава и води до радикална 
промяна при следващото преброяване, проведено на 31 декември 1934 (послед- 
ното преди Втората световна война). 

И при това преброяване, както и при предишното, няма публикация, коя- 
то да представя демографската картина по населени места. Етнодемографски 

данни (вероизповедание и говорим език)? общо за Царството и за новите седем 
окрупнени области (създадени с Наредба-закон от 15 май 1934 г.) се съдържат 
в публикация от 1938 г. (Общи резултати, 1934). Както се отбелязва в пред- 
говора на това издание, данни за разпределение на населението по народност 
не се съобщават, въпреки, че такива данни са наблюдавани, както се вижда от 
новата - „домакинска“ анкетна карта и от дадените наставления към картата за 
написване на отговорите. Сведения от преброяването през 1934 г. за разпреде- 
лението по народност и матерен език се съобщават в съвременни публикации и 
документи на Националния статистически институт. 2“ 

В анкетната карта през 1934 г. е включен въпросът: „8. Говорим език и 
народност. а) Говорим език или езикът, на който лицето мисли и обикновено го- 
вориу дома си. 6) Какво е лицето по народност, по произход (българин, турчин, 
циганин, евреин или друг, какъв?“ Виждаме, че по отношение на народност- 
та е налице връщане към произхода като единствен определящ признак - това 
се потвърждава и от приложеното наставление, в което са казва, че отговорът 
на въпрос 6) трябва да показва „какъв е народностният произход на лицето по 
рождение“. Що се отнася до езика, тук напълно е изоставен терминът „матерен 
език“ и еднозначно е преминато към „говорим език“. 


Таблица 1. Брой на помаците и на мохамеданите с български матерен език по окръзи и околии 
според преброяванията през 1900, 1905, 1910, 1920 и 1926 г. 


Помаци Мохамедани с български матерен език 
Окръг, околия 
1910 1920 1900 1905 1910 1920 1926 


Бургас 


Айтос 


Ок. Бургас 


Ок. Варна (сел.) 
Добрич 


Куртбунар 8 


23 Според преброяването от 1934 г. общият брой на населението е 6 077 939 души, говорещи 
български - 5 274 854 (86,8 %) и мохамедани - 821 298 (13,5 %). 

24 Виж например (Население, 2011) и (Карамфилов, 1994), където се дават данни по етническа 
група и за 1934 г.: българска - 5 204 217, турска — 591 193, циганска - 149 385, еврейска 48 565, 
арменска - 25 963 и друга - 58 616. 

Таблица 1. (Продължение) 


Помаци Мохамедани с български матерен език 


ТТИ ОО пя БО НО ПО НО СЗ НОИ ЕИ 
2 


Ок. София (г) 
Ок. София (с.) 
Трън 


Окръг, околия 


Цариброд 
Стара Загора 
Борисовград 


Казанлък 
аа Е 
[бешено | || 
ЕВА ВИ ЕВЕ Я ВИ И а ЕИ Си 


| Харманли | 


Хасково 
Чирпан 


Търново Стено е еи ее и ав р 


Табою ии |6 | 
ЕЕ ЗО ВИ Е В Па еее В В ЗН 


6011 14522 
3096 4418 


Ок. Мъстанли вии 

Таблица 1. (Продължение) 


Окръг, околия 
1900 1905 1910 1920 1900 1905 1910 1926 


38448 40961 
10971 13229 
10108 11145 
17369 16587 
21846 25578 
1039 


ен 

8255 
16252 

мы |= | м - | 

1926 


— 
Ф 

к. Хасково (г.) 


20638 |19360 |20332 |87729 


20726 |23734 |27008 113064 
643300 |603867 | 602078 789296 


Информация за броя на помашкото население през 1934 г не е публику- 
вана, включително и в Статистическия годишник. Има обаче основания да се 
предполага, че този брой е бил наблюдаван. Така например в доклад на Разуз- 
навателния отдел на Генералния щаб на Министерството на войната от 30 юни 
1947 г., озаглавен „Турският малцинствен и изселнически въпрос“ се твърди, че 
„общото число на българомохамеданското население в България през преброя- 
ването през 1934 г. е било 110 322 души“. 

Публикацията за общите резултати от преброяването през 1934 г. ни дава 
количественото разпределение по новите седем окрупнени области на мохаме- 
даните, които са заявили, че техният говорим език е българският (Общи резул- 
тати, 1934): 

е Бургаска (от бившия Бургаски окръг) - 475, 

е Врачанска (от бившите Врачански и Видински окръзи) - 10 496, 

е Пловдивска (от бившите Пловдивски и Пашмаклийски окръзи и околи- 
ите Неврокопска и Разложка от бившия Петрички окръг) - 85 146, 

е Плевенска (от бившите Плевенски и Търновски окръзи) — 11 781, 


643300 |603867 1602078 1690734 

25 ПДА, ф. 2146, оп.1, а. е. 716, л. 4. 

е Софийска (от бившите Софийски и Кюстендилски окръзи и околиите 
Светиврачка, Горноджумайска и Петричка от бившия Петрички окръг) - 3 754, 

е Старозагорска (от бившите Старозагорски, Хасковски и Мъстанлийски 
окръзи) — 21 816, 

е Шуменска (от бившите Шуменски, Русенски и Варненски окръзи) — 
657, 

е Всичко - 134 125 (2,21 % от цялото население и 16,33 % от мохаме- 
даните). 

Статистическият годишник на Царство България от 1937 г. включително 
(от Книга ХХІХ) престава да публикува данни за етнодемографския показател 
народност. В продължение на дълги години помаците ще бъдат невидими за 
българската етнодемографска статистика или поне за нейните официални пуб- 
ликации. 

„Българомохамеданите“ в българската статистика през периода от 
1944 до 1989 г. В първите години след 9 септември 1944 г., когато властта бива 
завзета от доминирания от комунистите Отечествен фронт, се наблюдават коле- 
бания по отношение на това как да бъдат наричани помаците. В изказванията на 
представители на управляващия елит, партийни функционери и общественици, 
както и в официални документи, се срещат най-различни варианти - помаци, 
мохамедани, помаци-мохамедани, помаци-мюсюлмани, българомохамедани, 
българомохамедани (помаци), македонци мохамедани (помаци). Към края на 
40-те години постепенно се утвърждава названието „българомохамедани“. 

На 31 декември 1946 г. се провежда поредното общо преброяване.2 Немно- 
гобройните официални публикации за резултатите от това преброяване, които 
се съхраняват в библиотеката на Националния статистически институт, съдър- 
жат непълна и неточна информация. В тях например не се съобщава нищо за 
наблюдаваната народност „македонци“ (на брой 169 544 души”). Не е публи- 
кувано и разпределението по говорим език, като се знае, че този показател 
е бил наблюдаван. (Резултати 1946, Резултати 1992, Донков 1991, Аркадиев 
19926) 

Що се отнася до българомохамеданите, техният брой също е бил установен 
по време на преброяването - 129 387 души или 1,84 % от цялото население.? 
Впоследствие той е бил включен частично в броя на българите, и частично 
(тези, които живеят в Пиринска Македония) - в броя на македонците. Как е 
ставало това, научаваме от телефонограма от 27 декември 1946 г. на околийския 
управител на Неврокоп до кметовете в околията, в която той нарежда: 

„Незабавно свикайте контрольорите и преброителите и им съобщете при 
попълване графа 13 от домакинската карта и графа 5 на домакинския лист Б 
народност да се пише МАКЕДОНСКА?, изключение само евреите, циганите, 
турците и българите, дошли от пределите на България. Българомохамеданите 


26 Според преброяването от 1946 г. общият брой на населението е 7 029 349 души, от които бъл- 
гари - 5 903 580 (84,0 Фо), македонци - 169 544 (2,4 Фо), с говорим език български - 6 151 424 (87,5 
%) и мохамедани - 938 418 (13,3 Фо). 

27 ЦДА, ф. 16, оп. б,а. е. 34 17, лл 35-37. 

28 Пак там. 

29 Така е в текста. 

да се пишат по народност македонци без разлика дали са отсам или оттатък р. 
Места“3". 

При преброяването на населението, проведено на 1 декември 1956 г., от- 
падат въпросите за езика и вероизповеданието. Под влиянието на съветската 
статистика при публикуване на резултатите се прави преход от термина „народ- 
ност“ към термина „националност“. В преброителната карта въпросът е: „8. На- 
ционалност (народност). От указанията към картата по този въпрос виждаме 
отказ от примордиалисткия подход, според който народността се основава на 
произхода, като сега приоритет се дава на самоопределението: „По осми въ- 
прос: националност (народност) - записва се националността (народността), 
към която сам се причислява разпитваният.“ В унисон с това е и изискването в 
инструктажа за попълване на картата, адресиран към преброителите. В него се 
подчертава, че „сведенията за всички лица, с изключение на децата, тежко бо- 
лните, войниците, трудоваците и временно отсъстващите трябва да се получат 
чрез лично разпитване“. (Общи резултати, Книга І, 1956) 

Свободата лицата сами да определят своята националност среща възра- 
жение на проведените във връзка с преброяването окръжни и околийски кон- 
ференции. Това принуждава Председателят на Централното статистическо уп- 
равление Евгени Матеев да иска с писмо от 25 август 1956 г становището по 
този въпрос на Централния комитет на Българската комунистическа партия”. В 
последна сметка, въпреки инструкцията, широко се разпространява практиката 
националността в анкетната карта да се вписва такава, каквато е в паспорта на 
лицето (Аркадиев, 19926). 

Специално внимание при това преброяване е обърнато на българомохаме- 
даните. 

В указанието към Въпрос 8. е направено следното разяснение: „Не трябва 
да се смесва националността с религията. Гака лица с мохамеданско вероизпо- 
ведание не винаги са турци (например: българомохамеданите). При настоящото 
преброяване на населението гражданите няма да бъдат разпитвани за вероиз- 
поведанието, което имат. Лица, които посочват обаче като своя националност 
„българо-мохамедани“, трябва да се запишат като такива“. В цитираното писмо 
до ЦК на БКП Евгени Матеев, подчертавайки, че „българомохамеданите по 
националност не са турци, а българи“, аргументира позицията на Централното 
статистическо управление по следния начин: 

„С оглед на социалната политика, която Правителството провежда за лик- 
видиране на изостаналостта на този слой от нашия народ, представлява интерес 
да се знае точно техният брой.“ 

Разпределението на населението по националност общо за страната Евге- 
ни Матеев съобщава в докладна записка от 2 октомври 1957 г. до Секретариата 
на ЦК на БКП.» От приложена таблица към писмото научаваме (на базата на 
петпроцентова извадка) броят на българомохамеданите - 138 643 или 1,83 % 
от цялото население. > Официално този брой не е публикуван, а е включен в 


30 ДА Благоевград, ф. 242, оп. 1, а.е. 25, л.50. 

31 ЦДА, ф. 16, оп. 6, а. е. 3023, лл 53-54. 

32 Според публикуваните резултати от преброяването през 1956 г. общият брой на населението е 
7613 709, от които 6 506 541 българи. (Общи резултати, Книга П, 1956). 

3 ЦДА, ф. 16, оп. 6, а. е. 34 17, лл 35-37. 

този на българите. Оказва се обаче, че той е станал известен на някои автори. 
Така например Николай Мизов съобщава, че „през 1956 г. българомохамедани- 
те са обслужвани от 322 ходжи, т. е. един на 430“, докато през 1961 г. този брой е 
спаднал до „95 или един на 1459“. (Мизов, 1965: 195). Така по косвен път може 
да се пресметне, че по това време броят на българомохамеданите е бил около 
138 000 души. 

При преброяването на | декември 1965 г. се прави преход обратно към тер- 
мина „народност“. Въпросът в анкетната карта А е: „8. Народност (национал- 
ност).“ В инструктажа за попълване на преброителната карта се дава указание- 
то, че „народността не трябва да се смесва с поданството, нито пък с държавата, 
в която преброяваното лице живее постоянно. Народността не трябва да се 
смесва и с религията.“ Добавя се още, че преброителят записва това, което съ- 
общава лицето. 

През 1965 г. се връща въпросът за говорим език: „9. Език, на който обик- 
новено говори лицето.“ В публикуваните методологични бележки се обяснява, 
че „номенклатурата на говоримия език съдържа само говоримите езици, които 
са най-разпространени в страната ни, а именно: български, турски, цигански. 
Останалите езици са групирани в графата „други“. > 

Преброяването на 2 декември 1975 г. е проведено без съществени методи- 
чески промени по отношение на етнодемографските показатели. Наблюдават се 
народност и говорим език. Данните за тези два въпроса официално не са пуб- 
ликувани и ние имаме информация за получените отговори от последващи пуб- 
ликации на Националния статистически институт след 1989 г. (Вж например: 
Резултати, 1992)2. По това време насилственото преименуване на помаците е 
окончателно приключило (Иванова 2002; Груев и Кальонски 2008) и за коли- 
чествена оценка на техния брой по време на официалните преброявания вече не 
може да става и дума - те са включени в групата на българите. 

В следващото преброяване през 1985 г. не са включени етнодемографски 
въпроси в преброителната карта. В същото време е въведена практиката данни 
за етническия състав на населението в страната да се събират по администра- 
тивен път от органите на Министерството на вътрешните работи с участието на 
местните териториални органи и териториалните звена на статистиката. 


ГОВОРЕЩИТЕ БЪЛГАРСКИ ЕЗИК МЮСЮЛМАНИ 
СЛЕД ПОЛИТИЧЕСКАТА ПРОМЯНА 
НА 10 НОЕМВРИ 1989 Г. 


Практиката да се наблюдава разпределението на населе- 
нието по етнически групи по административен път от органите на МВР про- 
дължава и през 1990 и 1991 г. Така например в писмо от м. юни 1991 г. до 
съветника на президента на Република България по национално-етническите 


34 Общият брой на населението през 1965 г. е 8 227 866 души, от които българи (включително 
„българомохамеданите“) 7 231 243 ис български (говорим) език - 7 382 394. 

35 Общият брой на населението през 1975 г.е 8 727 771, от които българи - 7 930 024 и с български 
език - 8 321 001. 

въпроси началникът на поделение 72000-МВР дава данни за етническите групи 
в Република България, като предупреждава, че данните трябва да се използват 
предпазливо, тъй като имат преди всичко оценъчен и експертен характер. Не е 
ясно по каква методика те са събирани и обобщавани и по-специално какви са 
били критериите за принадлежност към дадена етническа група. Може да се 
предположи, че става дума за оценка на външни наблюдатели без да се отчита 
самоопределението на самите лица. Според справката броят на „българомоха- 
меданите (помаците)“ към месец юни 1991 г. в страната е 257 270 души, като те 
са разпределени по окръзи по следния начин: 

е Благоевград - 61 350, Бургас — 3 300, Варна - 23, Велико Търново - 1 786, 
Габрово — 7, Кърджали ~ 32 700, Ловеч — 7 800, Пазарджик - 28 500, Плов- 
див - 12 360, Разград- 2 974, Русе- 865, Силистра - 934, Сливен - 20, Смо- 
лян - 104 700, Стара Загора - 4 000,Търговище - 3 061, Хасково - 3 000, 
Шумен - 1543, София - 150. (МВР, 1991) 

През 1991 г. се приема Закон за статистиката, с който се създава Нацио- 
нален статистически институт (НСИ). Институтът започва подготовка за пре- 
брояване на населението и жилищния фонд. Създава се методика, чрез която се 
постига напредък във възстановяването на международно приетите стандарти, 
включително и в етнодемографската област. 

В преброителната карта „Н“ за населението се включват отново и трите 
етнодемографски въпроса, като се въвеждат нови названия - „етническа група“ 
вместо „народност“, „майчин език“ вместо „матерен език“ или „говорим език“ 
и „вероизповедание“ (Резултати, 1992). 

В публикуваните от НСИ в отделна брошура инструкции за попълване 
на преброителните карти (Инструкции, 1992) се поставя като основна за- 
дача събирането на достоверна статистическа информация при спазване на 
строга тайна по отношение на индивидуалните данни. Преброителните карти 
се попълват от преброителите. Дава се указание, когато някои лица откажат 
да дадат необходимите данни, съответните сведения за тези лица да бъдат 
получени от общините. При попълване на картата за населението се изисква 
данните за всяко лице да се получат лично от него с изключение на децата, 
тежко болните, войниците, задържаните от органите на МВР и временно от- 
състващите. 

Специално внимание в инструкциите е отделено на етнодемографските 
въпроси. Дадено е указание преброяваните лица сами да определят своите ет- 
ническа група, майчин език и вероизповедание, като от съответните въпроси 
бъдат обхванати всички. При този подход се дава предимство на самоопределе- 
нието. Същевременно са предложени определения, които се основават на обек- 
тивно установяеми характеристики: 

Етническата група е определена по-специално като „общност от лица, род- 
ствени по произход и език и близки по бит и култура“. Във връзка с предло- 
женото определение може да се поставят някои въпроси, като например дали 
всяка етническа група може да се разглежда като общност (вж по този въпрос 
например Смит, 2000), или дали родството по произход и по език са непремен- 
ни условия за принадлежност към дадена етническа група. 

Към въпроса за етническа група в преброителната карта са дадени девет 
примерни отговора - българска, турска, циганска, татарска, еврейска, арменска, 

казълбашка?°, черкезка и гагаузка. Оставена е възможността лицето да определи 
в позицията „друга“ своята етническа група, ако тя по негова преценка се раз- 
личава от изброените. 

Според инструкциите „майчиният език е езикът, който едно лице говори 
най-добре и който се използва за общуване в семейството (домакинството) му“. 
Това определение се отдалечава от цитираните по-горе определения за „мате- 
рен език“, използвани в преброяванията у нас в началото на ХХ в., както и тези 
за „майчин език“ изработени по линия на ООН и ЮНЕСКО, приближавайки се 
в същото време до определението за „обичаен език“ (в българската етнодемо- 
графска традиция - „говорим език“). 

И накрая - вероизповеданието се определя като „исторически обусловена 
принадлежност на лицето или на родителите и предците му към дадена група с 
определени религиозни възгледи“. Както виждаме, в случая акцентът е поста- 
вен към традиционната обвързаност на лицето с определена религия, при което 
е изключена възможността да се отговори „невярваш“ или „атеист“ — за това 
има изрично указание в инструкциите. 

Ще отбележим още, че в документите и публикациите на резултатите от 
преброяването названието „мохамедани“ е заменено с коректното название 
„мюсюлмани“. 

След две отлагания преброяването е насрочено към 4 декември 1992 г. 

На 15 март 1993 г. Председателят на Националния статистически институт 
Захари Карамфилов изпраща до президента на Република България Желю Же- 
лев писмо, в което му съобщава данните за броя на населението по етническа 
група, вероизповедание и майчин език, получени след обработката на двупро- 
центова репрезентативна извадка от дадените по време на преброяването отго- 
вори. (Карамфилов, 1993) В писмото той изрично подчертава предварителния 
характер на тези данни (размерът на грешката по отделните признаци варира в 
границите + 15 000 лица). 37 

В изследването специално внимание е обърнато на тези, които са заяви- 
ли специфична етническа идентичност, давайки на въпроса за етническа група 
широк спектър от отговори - помак, българомохамеданин, мюсюлманин, ахря- 
нин и други - всички те са обединени при обработката в общ шифър с название 
„българомохамедани“ и са представени в текста като такива. Техният брой е 
65 546 души, от които 63 595 души изповядват исляма и имат като майчин език 
български (представено е тримерно разпределение) 28 Дадено е и разпределени- 
ето на българомохамеданите по региони (днешни окръзи): 

е Благоевград – 10 702, Бургас - 152, Велико Търново - 100, Габрово - 50, 

Кърджали - 13 558, Кюстендил - 50, Ловеч — 1813, Пазарджик - 4 246, 

Пловдив - 200, Разград -1 018, Русе - 398, Смолян - 31 094, Стара Загора 


3 Това е очевидна грешка. Казълбашите, както е добре известно, образуват специфична религи- 
озна група. 

Според представената разработка населението на страната е общо 8 472 724 души, от които бъл- 
гари са 7 206 062 (85,1 %), с български майчин език- 7 311 052 (86,3 %) и мюсюлмани - 1 078 326 
(12.7%). 

38 От българомохамеданите 63 595 са мюсюлмани, 700 — християни, а 150 изповядват друга рели- 
гия; според заявения майчин език - 64 195 говорят български, 1001 – турски, 350 -друг. 

- 1 167, Търговище - 498, Хасково - 250, Шумен - 250, общо за страната 

- 65 546. 

Според тези данни българомохамеданите са съсредоточени главно в Родо- 
пите (броят им в окръзите Благоевград, Кърджали, Пазарджик и Смолян общо 
е 59 600 или 90.9 % от общия брой), като се е съхранила и групата на ловчан- 
ските помаци (главно около Тетевен; съвременно дълбочинно изследване на 
„тетевенските“ помаци е представено в Кюркчиева 2004). Налице е и известна 
дисперсия в резултат на миграции (през 40-те и 70-те години на 20 век - насил- 
ствено изселване от Родопите главно в Североизточна България). 

Самоопределилите се етнически като българо-мохамедани не изчерпват 
групата на българоезичните мюсюлмани. Разработката показва, че 78 242 души 
са заявили, че са етнически българи и мюсюлмани по религия, като от тях на 
70 251 души майчиният език е българският (7243 са казали, че говорят турски, 
698 цигански и 50 друг). 

Трета група българоезични мюсюлмани са декларирали по време на пре- 
брояването предпочитана турска идентичност - според извадката 25 540 мю- 
сюлмани, чийто майчин език е българският, етнически са се самоопределили 
като турци. 

Наред с това по време на преброяването през 1992 г. е констатирано ново, 
ненаблюдавано при предишни преброявания (поне в такива размери) явление. 
Към писмото е приложена таблица по общини, известни от авторови проучва- 
ния и от първите четири преброявания през ХХ в. като населени традиционно с 
помашко население. Живеещите в тези общини мюсюлмани говорят български 
език, но са заявили по време на преброяването, че техният майчин език е тур- 
ският без в преобладаващата си част да знаят и говорят този език. Таблицата 
е съставена въз основа на изчерпателни сведения от териториално-статисти- 
ческите бюра в Благоевград, Шумен, Велинград и Смолян, т. е. в случая не 
става дума за двупроцентова извадка. От така съставената информация се виж- 
да следното разпределение по общини на мюсюлманско население, което по 
правило говори български и не знае турски, но е заявило, че неговият майчин 
език е турският: 

е Белица - 4 848, Якоруда - 7 972, Гърмен (без селата Хвостяне и Дъбница) 
-4902, Сатовча — 5 529, Гоце Делчев - 6 549, Хаджидимово - 1 212 (без 
селото Блатска), Банско - 429, Симитли - 29, Благоевград -17, Велинград 
—5 243, Доспат - 1800, Мадан - 486, Върбица (регион Шумен) - 529 или 
общо - 39 545 души. 

Сумирайки, получаваме, че групата на българоезичните мюсюлмани, де- 
кларирали през 1992 г. турско етническо самосъзнание, се състои общо от 
65 085 души. 

Макар и приблизителни по своя характер, данните, съобщени от Захари 
Карамфилов, представляват основа за правене на изводи за протекли през близо 
70-годишен период процеси, отнасящи се до идентичността на преобладава- 
щата част от българоезичните мюсюлмани. Докато през първите 20 години на 
ХХ в. етнодемографската статистика показва, както вече беше казано, наличи- 
ето на българоезично мюсюлманско население с ясно изразена помашка иден- 
тичност (броят на говорещите български език мюсюлмани е близък, а в Родо- 
пите почти съвпада с броя на помаците), то в началото на посткомунистическия 

период се наблюдава как тази група се е разцепила по декларираната етническа 
принадлежност на три приблизително равни части - около 63 000 са запазили 
своята идентичност, самоопределяйки се като българомохамедани (помаци, ах- 
ряни ит. н.), около 70 хиляди са демонстрирали българско етническо самосъз- 
нание и накрая не са малко тези - около 65 хиляди, които са декларирали турско 
самосъзнание. (Иванов и Томова 1994; Доклад на РБ, 2003). 

За пълнота трябва да се добави, че според двупроцентовата извадка в гру- 
пата на българоезичните мюсюлмани влизат още 3 199 души, самоопределили 
се като цигани, а също така 6 653 души, които в справката на НСИ са дадени в 
графата „други“, с което общият им брой става 208 783. 

Описаното етническо ветрило не е отразено в официално публикуваните 
резултати от преброяването през 1992 г. В публикациите на НСИ групата на са- 
моопределилите се като българомохамедани е изчезнала - те са включени в гру- 
пата на българите, без да бъдат споменати. Докато от двупроцентовата извадка 
се получава, както вече стана дума, че 25 540 мюсюлмани, чиито майчин език 
е българският, са се самоопределили като турци, то в официалната публикация 
броят на турците, говорещи български език, е равен на нула (Резултати, 1992: 
231). Интересно е да се отбележи, че при следващото преброяване групата на 
говорещите български език турци се появява отново - на брой 24 594 (Населе- 
ние, 2001: 213). 

През 1999 г. се приема нов Закон за статистиката, по силата на който (чл. 
21, ал. 2) „физическите лица не могат да бъдат задължавани да предоставят на 
органите на статистиката данни относно расата, националността, етническата 
принадлежност, вероизповеданието, ...“ (ДВ, бр. 57 от 25 юни 1999 г.). В съот- 
ветствие с този текст в приетия през 2000 г. Закон за преброяване на население- 
то, жилищния фонд и земеделските стопанства в Република България през 2001 
г. е включена норма, изискваща по време на преброяването данните за етниче- 
ска група, вероизповедание и майчин език да „се предоставят доброволно“ (чл. 
э. ал. 3). 

В Преброителната карта за сградите, жилищата и населението, използван 
по време на преброяването, което се провежда към 1 март 2001 г., са включе- 
ни въпроси за етническа група (с примерни отговори: българска, турска, ром- 
ска (циганска), друга, не се самоопределя), майчин език и вероизповедание. В 
инструкцията за попълване на преброителните карти са възпроизведени опре- 
деленията, дадени в инструкциите за попълване на карта „Н“ от предишното 
преброяване. 

Методическа новост е, че е предвиден отговор „не се самоопределя“ и на 
трите етнодемографски въпроса. Освен това, както беше казано, в съответствие 
с цитираните законови текстове се допуска възможността лицето въобще да не 
отговори на тези въпроси. 

При преброяването през 2001 г. е установено, че общият брой на населе- 
нието е 7 928 901 души. Възползвайки се от въведения законов регламент 


3 Според официално публикуваните окончателни резултати от преброяването през 1992 г. об- 
щото население в страната е 8 487 317 души, от които българи - 7271 185, с български майчин 
език — 7 275 717, мюсюлмани - 1 026 758 сунити и 83 537 шиити; български език като майчин са 
заявили 170 934 сунити и 5 753 шиити. (Резултати, 1992). 

24 807 души не са отговорили на въпросите за етническа група, майчин език и 
вероизповедание. Освен това от отговорилите на тези въпроси са заявили, че не 
се самоопределят — на въпроса за етническа група 62 108 души, на въпроса за 
майчин език - 45 454 и на въпроса за вероизповедание - 283 309 или общо не 
са отговорили каква е тяхната етническа група 80 908 души (1,1 Фо от цялото 
население), какъв е техният майчин език - 70 261 (0,.9 %) и какво е тяхното 
вероизповедание - 308 116 (3,9 %). (Население, 2001) 

И сега НСИ не съобщава в своите официални публикации броят на само- 
определилите се като „българомохамедани“ — те отново са включени в групата 
на българите, без да бъдат упоменати специално. Броят им научаваме от ко- 
ментарите на българското правителство по приетия през 2003 г. Грети доклад 
за България на Комисията срещу расизма и нетолерантността към Съвета на 
Европа. Според тези коментари: през 2001 г. „49 764 лица са се определили 
като българи-мохамедани“, като невярно се твърди, че „този факт е надлежно 
отразен в официалните резултати от националното преброяване през 2001 г“ и 
„следователно тези лица не са „смесени“ с членове на която и да е друга група“. 
(ЕКРН/ЕСКІ, 2003: 35,36) 

Според публикацията на НСИ броят на мюсюлманите, които говорят бъл- 
гарски е 152 323 души, от които принадлежащи към българската етническа гру- 
па — 118 006 (българомохамеданите са включени тук), самоопределили се като 
турци - 21 904 (за разлика от предишното преброяване сега се оказва, че има 
такива), като роми - 2 093, други - 1 859 и не се самоопределят - 8 461 (Насе- 
ление, 2001: 231). 

И при това преброяване, както и при предишното, представлява интерес 
дали в общините където традиционно живее българоезично мюсюлманско на- 
селение, е наблюдавана заявена турска идентичност. Информация за това се 
съдържа в писмо на директора на „Демографска и социална статистика“ на 
НСИ до секретаря на Националния съвет по етнически и демографски въпроси 
при Министерския съвет (Балев, 2002). От приложена към писмото таблица се 
вижда, че в общини, в които мюсюлманското население е българоезично, са се 
самоопределили като турци: 

е в Банско - 14 души, Белица - 4 737, Благоевград - 79, Гоце Делчев - 8 317, 

Гърмен - около 2 200 (от 4 529 самоопределили се в общината като турци 
са извадени живеещите в селата Дъбница и Хвостяне (на брой около 2300 
души), които в преобладаващата си част говорят турски и традиционно се 
самоопределят като турци), Сатовча — 3 203, Симитли - 29, Хаджидимово — 
около 1 200 (от 1 927 души самоопределили се в общината като турци тук са 
извадени жителите на село Блатска (около 700 души), част от които говорят 
турски и традиционно се самоопределят като турци), Якоруда - 7 826, Ве- 
линград — 5 066, Доспат – 263, Мадан - 498 или общо около 31 000 души. 

В цитираното писмо обаче няма информация за това как тези 31 000 души 
са отговорили на въпроса за майчиния език (колко са казали, че говорят българ- 
ски, колко турски и т. н.). 


40 Според публикуваните резултати от преброяването броят на отговорилите през 2001 г., че са 
етнически българи е 6 655 210 (83,9 Фо), с български майчин език - 6 697 158 (84,5 %) и мюсюл- 
мани - 966 978 (12,2 %). 

Ако сравним това разпределение с цитираното по-горе разпределение от 
1992 г. на мюсюлманското българоезично население, декларирало, че говори 
като свой майчин език турския, ще видим, че става дума в общи линии за една 
и съща география. Това показва известна устойчивост на наблюдаваната турска 
етническа идентичност в част от Западните Родопи, по поречието на Места ив 
пренебрежимо малки размери - по поречието на Струма. 

Както се вижда, и при това преброяване може да се направи изводът, че 
сред българоезичните мюсюлмани се наблюдават разлики в етническото само- 
определение - според публикацията на НСИ самоопределили са се като бълга- 
ри - 68 242 души, като българомохамедани (помаци) - 49 764, като турци 
— 21 904, малка част като роми, „други“ и накрая такива, които не се самоопре- 
делят. Трябва да се подчертае, че що се отнася до българоезичните мюсюлма- 
ни, които са се самоопределили като турци, изводът е по-скоро качествен - от 
споменатото писмо знаем, че те са най-малко 31 000, но по-точни количествени 
оценки не могат да бъдат направени, тъй като съобщените от НСИ до сега етно- 
демографски данни са недостатъчни за тази цел. 

Що се отнася до последното преброяване, проведено към 1.02.2011 г, то 
ще остане в историята на българската етнодемография с високата степен на 
неопределеност на получените данни за наблюдаваните етнодемографски по- 
казатели. (Население, 2011) Общо за страната неотговорилите (отказали да от- 
говорят или отговорили, че не се самоопределят) за етническа група са 10.0 % 
от населението, за майчин език - 10,5 % и за вероизповедание - 27,4 %. При 
децата от 0 до 9 години тези проценти са значително по-високи: за етническа 
група - 18,4 %, за майчин език - 19,4 Фо и за вероизповедание - 50,1 %.“! 

Впечатляваща е степента на неопределеност на данните за отговорите на 
трите етнодемографски въпроса в област Смолян“, където, както знаем, делът 
на българоезичните мюсюлмани винаги е бил голям. Не са отговорили за етни- 
ческа група - 22,9 %, за майчин език - 21,4 % и за вероизповедание - 49,3 %; 
съответно за децата от 0 до 9 години тези проценти за областта са: за етническа 
група – 32,8 %, за майчин език - 31,2 % и за вероизповедание - 66,2 % (Иванова, 
2013). 

Както се вижда, получените от преброяването през 2011 г. данни, отнасящи 
се до въпросите за етническа група, майчин език и вероизповедание, не дават 
възможност да се проведе количествен анализ, включително да се изследват 
корелации между различни показатели, и като резултат на това - да се правят 
заключения за етнодемографската картина в страната и за нейната динамика в 
сравнение с предишните две преброявания. Въпросът кои са причините, довели 
до тази висока степен на неопределеност (много по-висока от тази през 2001 г.) 
на етнодемографските данни изисква своя отговор, особено във връзка с изра- 
ботването на методиката за следващото преброяване. 

Колкото до интересуващия ни кръг от въпроси, отнасящи се до говорещи- 
те български език мюсюлмани и изразяваните от тях идентичности, невъзмож- 


4 Общият брой на населението според резултатите от преброяването е 7 364 570 души, от които 
на възраст от 0) до 9 години - 659 806. 

42 Населението на областта (с общини Баните, Борино, Девин, Доспат, Златоград, Мадан, Неде- 
лино, Рудозем, Смолян и Чепеларе) е общо 121 752, от които на възраст от 0 до 9 години - 9 41 

ността от данните от преброяването през 2011 г. да се правят каквито и да е 
изводи е несъмнена. Така помаците отново не съществуват за официалната бъл- 
гарска етнодемографска статистика. 


ЗАКЛЮЧЕНИЕ 


Независимо от въпроса за техния произход, помаците 
са специфична група, която има драматична историческа съдба, особено ясно 
очертана в периода след руско-турската война от 1877-1878 г. до края на упра- 
влението на Комунистическата партия през 1989 г. 

В продължение на повече от 130 години помаците в България са подло- 
жени на редица силни външни въздействия. Преживявайки сътресенията на 
войната между двете империи, те заедно с другите мюсюлмани, трябва или да 
се приспособят към новата си социална позиция - от принадлежащи към доми- 
ниращия слой от населението да се превърнат в дискриминирана малцинствена 
група, или да емигрират. При това възможностите им за адаптация и развитие 
през целия следващ период, а и досега, са ограничени от техния по-нисък в 
сравнение с останалото население социален статус - широко разпространение 
на бедността, по-ниско от средното за страната равнище на образование, трудни 
условия на живот в разпръснати планински и полупланински селищни системи 
с недоразвита инфраструктура и т. н. 

Същевременно към помаците е била насочвана усилена пробългарска и 
протурска пропаганда, а по време на комунистическото управление провежда- 
ната атеистична политика грубо посяга на религиозните им чувства. Те не- 
веднъж са подлагани на брутална асимилация. Кулминациите са по време на 
Първата балканска война, когато стават жертва на масова насилствена хрис- 
тиянизация (Елдъров, 2001), и през 70-те години на ХХ в., когато проведената 
от Комунистическа партия кампания на насилствено преименуване трябва да 
заличи напълно тяхната идентичност (Иванова, 2002; Груев и Кальонски, 2008). 

Трябва да се добави, че върху помашкото население значително влияние са 
оказвали и оказват процесите на модернизация, насилствено форсирани по вре- 
ме на комунистическия режим - политика, съчетана с агеистична агресия, но 
също така и със стимулиране на социално-икономическото развитие на населя- 
ваните от това население територии. Политическата промяна през 1989 г., раз- 
чупила тоталитарната затвореност на българското общество, както и прогреса 
на информационните технологии, създават условия процесите на модернизация 
сред помаците по естествен начин да се ускорят. 

Те не могат да останат и извън въздействието на протичащите глобални 
процеси, включително изявилата се през последните години в модерните обще- 
ства ислямофобия, както и нарастващата роля на ислямизма, който експлоатира 
религията за политически цели. 

Не на последно място е влиянието, което оказват върху помаците съвре- 
менните политически борби в България - упражняваният върху тях от някои 
партии популистки и ислямофобски натиск поражда в общността им чувство 
на застрашеност. 

В резултат на тези и други въздействия сред помаците през разглеждания 
период протичат сложни процеси, формират се нагласи, изграждат се стерео- 

типи, променя се етническата идентичност, засилва се емиграцията. Много от 
тях изпитват проблеми от социално-икономически характер, оставайки група в 
неравностойно положение по отношение на своя социален статус (включително 
образователен и здравен). Всичко това намира израз в тяхното индивидуално 
поведение, а в определени случаи и в груповото им поведение. 

Ето защо многоаспектното изучаване на помашкото население в нашата 
страна, включително с методите на етнодемографската статистика, произтича 
както от чисто научни мотиви, така и от необходимостта да се формулират и 
провеждат държавни политики. Това е осъзнато от нашите изследователи още 
кр. ХГХ и нач. на ХХ в., някои от които заемат активна позиция, като Любом- 
ир Милетич, който, както видяхме по-горе, настоява при преброяванията да се 
въведе особена рубрика „помаци“. Този подход се споделя и от стагистиците, 
които провеждат първите преброявания през ХХ в. - ще повторим, че в своите 
публикации те изрично подчертават: „Помаците, ако и да спадат по матерен 
език и народност към българите, показани са отделно, за да може да се знае 
по-точно техният брой и местожителство.“ Не е необходимо да се обяснява, 
че по този начин се създава възможност да се правят комбинирани (двумерни, 
тримерни) разпределения, които да характеризират помашкото население в по- 
голяма дълбочина. 

За съжаление този начин на мислене е характерен само за първите преброя- 
вания през ХХ в., когато нашата наука, възприемайки най-модерните идеи за оно- 
ва време в областта на етнодемографията и етнологията, е във възход. Преброя- 
ванията през 1900, 1905, 1910 и 1920 г. правят изключение както с разработената 
си етнодемографска методика, така и с това, че в техните официални публикации 
е представена цялостната етнодемографска картина на населението в страната, 
включително и разпределението по населени места на помашкото население. 

От преброяването през 1926 г. ние знаем от полуофициалните публикации 
на Статистическия годишник само общия брой на помаците в България. След 
това — от 1934 г. включително и до сега, тази група е невидима за официалната 
българска статистика. До следващото преброяване, което се очаква да бъде през 
2021 г., това прави 87 годишен период. 

От друга страна, е известно, че помаците (след 1944 г. под названието „бъл- 
гаромохамедани“) са били наблюдавани като отделна група в някои от пребро- 
яванията - със сигурност през 1926, 1950, 1992 и 2001 и много вероятно - през 
1934 г. Съответните резултати обаче стават достояние за ползване само на огра- 
ничен кръг - в администрацията, специалните служби, както и на неколцина 
привилегировани специалисти. Чрез дипломатическата кореспонденция на 
българското правителство някои обобщени данни за периода след 1989 г. биват 
съобщавани в Съвета на Европа и други международни организации. В офи- 
циалните публикации самоопределилите се като българомохамедани (помаци, 
ахряни и т. н.) биват включвани в групата на българите, което наред с другото 
означава, че е подменена волята на тези, които доброволно са заявили, че при- 
надлежат към една определена етническа група, а в същото време без тяхно 
знание и съгласие са включени в друга. 

Що се отнася до публикуваните етнодемографските резултати от 2011 г, 
те, от една страна, не съдържат данни за българомохамеданите, а от друга — 
както вече видяхме, поради големите коридори на неопределеност не могат да 

служат за правене на адекватни заключения по целия спектър на етническото и 
религиозно разнообразие у нас. 

Докато официалната статистика мълчи, по време на управлението на Кому- 
нистическата партия се въвежда практиката данни за етническия и религиозен 
състав на населението да се събират и обобщават от органите на Министерство- 
то на вътрешните работи. Остава открит въпросът дали тези данни някъде се 
съхраняват, както и по каква методика са били събирани. 

Единствената известна ни достоверна информация за българомохамедан- 
ското население в периода след 1926 г., която дава възможност да се направят 
определени изводи, е съобщената в разгледаната по-горе двупроцентова разра- 
ботка на НСИ от преброяването през 1992 г. От сравнението на данните от тази 
разработка с данните за помаците от първите четири преброявания през ХХ в., 
следва изводът, че докато в началото на века групата на българоезичните мю- 
сюлмани се състои предимно от самоопределящи се като помаци (през 1920 г. 
броят на двете групи в окръзите и околиите на Южна България почти съвпадат; 
същото се отнася и за 1926 г. с изключение на окръг Пашмакли), то около 70 
години по-късно тази група се е разгърнала според начина на самоопределение 
в етническо ветрило, състоящо се от три основни компонента - помаци (бъл- 
гаромохамедани) - 63 595 (30,5 Фо), българи — 70 251 (33,6 %) и турци — 65 085 
(31,2 %) от общо 208 783 души (оставащите около 5 % се състоят от 3 199 ци- 
гани и 6 653 други). Ще отбележим, че общо взето групата на българоезичните 
мюсюлмани е нараснала от 1920 до 1992 г. с около 100 хиляди души. Нека да 
напомним, че тези оценки са приблизителни, както и че за последните 20 го- 
дини са настъпили промени, които би било добре да се проследят, но което от 
наличните известни данни не може да бъде направено. Интересен е въпросът 
дали и доколко декларираните по време на преброяванията от българоезичните 
мюсюлмани идентичности не са многопластови и ситуационно променящи се, 
но това е предмет на изследвания от друг характер (вж например: Копѕѓќапіпоу 
апа АШапо 1995). 

Накрая нека да изкажем пожелание при следващото преброяване помаците 
да се запишат под особена рубрика, каквото пожелание изказва преди повече от 
един век Любомир Милетич. Разбира се, това би имало смисъл, ако методиката 
за наблюдение на етнодемографските показатели се коригира, така че да позво- 
лява да се получава поддаваща се на изучаване информация за разпределението 
на населението по етническа група, вероизповедание и майчин език. 

РОМАКЅ АССОКрІМХС ТО ТНЕ ВШ САКТАМ 
ЕТНМО-рЕМОСКАРНІС УТАТТУТ1С$ 


Маі] Туапоу 


бит тагу 


Тліѕ ѕѓиаду ргеѕепіѕ һоу Вшватап еіһпо-детооғарћіс згайз- 
йсѕ паб гергезете4 Ме ійепійіеѕ ої Вшеагіап ѕреакіпе МизПтз (псшйте Ротак 
ідепііїу) іһгоиећоиі Из ехіѕіепсе. А сотрагайуе апа![уѕіѕ о те ауайаЫе дата јог 
1115 ѕресіћс этоир 15 ргомаеа. 

Г іѕ пое4 ва! ойћсіа! іпјогтайоп абои йе Ротайз ехіѕіѕ оп) т ше рибйса- 
Попз о е сепзизез оў 1900, 1905, 1910 апа 1920 апа ра!) т те 1926 сепзиз, 
аййоией 115 роршайоп 15 обзегуей (ип4ег е пате оў ВшШсатап-Майотетанз) 
а[50 т е сепѕиѕеѕ о 1956, 1992, 2001 апа розу 1934. Тһизѕ, и Бесотеѕ еуійепі 
та: Вшеатап оста! ѕіайѕіісѕ ісопогеѕ Ме ехіѕіепсе оў те Ротаќѕ јог а уегу Іопе 
регіоа – от те 1926 сепѕиѕ ип поу, 

Тле сотрагіѕоп оў ше ааа зйоуз Шар а ше Беетпто оў те 20" сетиту 

(ип 1920), йе этоир ор те Виеагіап-ѕреакіпе МизПтвз Іағее[у сотсшей уий 
та! оў те РотаКз, еѕресіау т Ме аіѕігісіѕ апа соипііеѕ оў Зоитеги Вшвата, 
ийеге тоге іћап 90 % оў Бот гтоирз Пуей. Ноугеуег. а! ртезеп, Ше отоир оў те 
Вшсапап-зреакте МизПтв 15 рій тю зеуега! ѕиБетоирѕ ассотй те іо ейтс зе!!- 
гйепийсапоп, Пе тат оруй с? ате Ротакз, ВшШоатанв апа Тиг. 

Тре агіісіе епйз уий а тесоттепааноп іо сопяаег ше Ротаќѕ ѕерағаіе[у апа 
т ап адедиие таппег аі ите сепѕиѕеѕ ап іо рибПст2е оћсіау те тейеуат аа 
сопсегпіпе тет. 


Кеу уогаѕ: еШпо-дДеторгарПу, сепѕиѕеѕ, 14епщу, ВшШеапап-зреакте Миѕ1ітѕ, 
Ротакѕ, ВшШоагіап-Маһотеќапѕ 


ПРИЛОЖЕНИЕ 


Използвани в табл. 1. стари названия на окръжни и око- 
лийски центрове и техните съвременни съответствия (в скоби е дадена годината 
на последното преименуване). 


Борисовград - Първомай (1945) Мъстанли - Момчилград (1934) 
Горна Джумая - Благоевград (1950) Неврокоп - Гоце Делчев (1951) 
Даръ дере - Златоград (1934) Новоселци — Елин Пелин (1950) 
Дьовлен - Девин (1934) Орта кьой - Ивайловград (1934) 
Егри дере - Ардино (1934) Осман Пазар – Омуртаг (1934) 
Ески Джумая - Търговище (1934) Орхание - Ботевград (1934) 
Кеманлар - Исперих (1934) Пашмакли - Смолян (1934) 
Кара бунар – Средец (1934) Св. Врач - Сандански (1949) 
Кошу кавак - Крумовград (1934) Станимака - Асеновград (1934) 
Къзъл Агач - Елхово (1934) Фердинанд - Монтана (1993) 


Мехомия - Разлог (1925) 

